stanford-oval/wikipedia huggingface dataset:
Trygg

Trygg on muun muassa seuraavien henkilöiden sukunimi:
Aleksanteri Trygg-Salava, myös: Antti Salava, ent. Knut Aleksander Trygg, (1855–1926), suomalainen opettaja, nuorisoseuraliikkeen järjestöaktiivi
Aleksi Trygg (s. 1984), suomalainen viulisti, säveltäjä ja viulupedagogi
Alli Trygg-Helenius (1852–1926), suomalainen kansalaisaktiivi
Marius Trygg (s. 1976), norjalainen jääkiekkoilija
Mats Trygg (s. 1976), norjalainen jääkiekkoilija
Trulon – The Shadow Engine

| Trulon – The Shadow Engine |
| --- | --- |
Kehittäjä:  Kyy Games
Julkaisija:  PowerPark Headup Games
Jakelija:  Humble Store, Steam, Microsoft Store ja PlayStation Store
Julkaistu:   29. huhtikuuta 2015
Lajityyppi:  taktinen roolipeli
Pelimuoto:  yksinpeli
Ikäluokitus:  PEGI: 12
Alusta:  Android, iOS, Linux, macOS, PlayStation 4, Windows, Xbox One
Hinnoittelutapa:  kertamaksu
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK   : 
Trulon – The Shadow Engine on Tamperelaisen Kyy Gamesin kehittämä vuoropohjainen taktinen roolipeli. Pelin ovat julkaisseet PowerPark ja Headup Games. Peli on julkaistu älypuhelimille sekä tietokonealustoille Steam-palvelussa: tuettuja alustoja ovat Android, iOS, Linux, macOS ja Windows. Peli on julkaistu myös PlayStation 4 ja Xbox One -konsoleille vuonna 2017.
Pelaaminen on vuoropohjaista strategiaa, jossa ohjataan maksimissaan neljää hahmoa kerralla.
Peli pohjautuu Johan Lillbackan luomaan fantasiamaailmaan. Pelin lisäksi PowerPark on järjestänyt teatteriesityksiä. Lillbacka on kirjoittanut maailmaan sijoittuvia kertomuksia yhdessä Jak Koken kanssa.
Vastaanotto

V2.fi antoi pelille kolme tähteä viidestä arvostelussaan.
Aiheesta muualla

Trulon: The Shadow Engine MobyGamesissa (englanniksi)
Trulli GP

| Trulli GP |
| --- | --- |

Koko nimi:  Trulli Formula E Team
Päämaja:   Sveitsi
Tallipäällikkö:   Jarno Trulli  Francesco Guarnieri
Kilpakuljettajat:  10.  Salvador Durán  10. Jarno Trulli   18.  Vitantonio Liuzzi
Runko:  Motomatica JT-01
Nykyiset sarjat:  Formula E
Ensimmäinen kilpailu:  Kiinan ePrix 2014
Viimeinen kilpailu:  Malesian ePrix 2015
Kilpailuja:  13 (11 starttia)
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  1
Nopeimpia kierroksia:  0
Trulli Formula E Team oli sveitsiläinen Formula E -talli, joka kilpaili sarjassa sen debyyttikaudesta 2014 lähtien. Trulli GP on entisen Formula 1 -kuljettaja Jarno Trullin perustama talli yhdessä Francesco Guarnierinin kanssa. Talli toimii teknisessä yhteistyössä Drayson Racing Technologiesin kanssa.
Kaudella 2014–2015 tallin kuljettajina toimivat tallin toinen omistaja Jarno Trulli sekä sarjan toinen naiskuskeista Michela Cerruti. Cerrutin paikan otti Miamin GP:stä lähtien Vitantonio Liuzzi ja Liuzzin paikan otti Lontoon GP:ssä Alex Fontana. Trulli kilpaili numerolla 10. Cerruti, Liuzzi sekä Fontana ajoivat numerolla 18. Talli saavutti 17 pistettä sijoittuen tallipisteissä viimeiseksi.
Kaudella 2015–16 tallissa jatkoivat Jarno Trulli ja Vitantonio Liuzzi. Trulli kuitenkin ilmoitti ennen kauden alkua väistyvänsä ajotehtävistä, ja hänen paikkansa otti meksikolainen Salvador Durán. Tallin autot eivät läpäisseet ajoissa FIA:n tuomariston suorittamaa tarkastusta avauskisassa Kiinassa, minkä vuoksi kuljettajat eivät voineet osallistua kilpailuun. Malesian osakilpailussa Trulli korvasi Duránin sopimuserimielisyyksien vuoksi, mutta tallin autot eivät läpäisseet FIA:n tarkastusta eivätkä voineet taaskaan osallistua kilpailuun. Joulukuussa 2015 talli ilmoitti, että se vetäytyy Formula E -sarjasta eikä osallistu jäljellä oleviin osakilpailuihin.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Vuosi | Runko | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Spark-Renault SRT 01E | M |  |  |  |  |  |  |  |  |  |  |  |  |  |  |
| 2014–15 | Spark-Renault SRT 01E | M |  |  |  |  |  |  |  |  |  |  |  |  |  |  |
| 2014–15 | Spark-Renault SRT 01E | M |  | BEI  | PUT  | PDE  | BNA  | MIA  | LBH  | MON  | BER  | MOS  | LON  | LON  | 17 | 10. |
| 2014–15 | Spark-Renault SRT 01E | M |  Jarno Trulli | Kesk. | 17 | 4 | Kesk. | 15 | Kesk. | 11 | 19† | 18† | 15 | Kesk. | 17 | 10. |
| 2014–15 | Spark-Renault SRT 01E | M |  Michela Cerruti | 14 | Kesk. | 12 | Kesk. |  |  |  |  |  |  |  | 17 | 10. |
| 2014–15 | Spark-Renault SRT 01E | M |  Vitantonio Liuzzi |  |  |  |  | 16 | 13 | 14 | 9 | 17 |  |  | 17 | 10. |
|  Alex Fontana |  |  |  |  |  |  |  |  |  | Kesk. | 14 |  |  |  | 17 | 10. |
| 2015–16 | Motomatica JT-01 |  |  |  |  |  |  |  |  |  |  |  |  |  | 17 | 10. |
| 2015–16 | Motomatica JT-01 |  |  | BEI  | PUT  | PDE  | BNA  | MEX  | LBH  | PAR  | BER  | LON  | LON  |  | 0 | 10. |
| 2015–16 | Motomatica JT-01 |  |  Salvador Durán | DNP |  | EX | EX | EX | EX | EX | EX | EX | EX |  | 0 | 10. |
| 2015–16 | Motomatica JT-01 |  |  Jarno Trulli |  | DNP | EX | EX | EX | EX | EX | EX | EX | EX |  | 0 | 10. |
| 2015–16 | Motomatica JT-01 |  |  Vitantonio Liuzzi | DNP | DNP | EX | EX | EX | EX | EX | EX | EX | EX |  | 0 | 10. |
Aiheesta muualla

Wikimedia Commonsissa on kuvia tai muita tiedostoja aiheesta .
Toisjärvi

| Toisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°32′48″N, 24°36′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Vihosoja 
Järvinumero:  35.726.1.003
Mittaustietoja
Pinnankorkeus:  87,9 m  
Rantaviiva:  0,782 km  
Pinta-ala:  4,14 ha  
Tilavuus:  0.000042 km³  
Keskisyvyys:  1 m 
Valuma-alue:  3 km²  
Saaria:  ei saaria 
 fiToisjärvi 
Toisjärvi  on Pirkanmaalla Orivedellä Vihasjärven kylässä sijaitseva järvi.
Maantietoa

Järven pinta-ala on 4,1 hehtaaria ja se on 300 metriä pitkä ja 200 metriä leveä. Se sijaitsee peltoalueen keskellä Vihasjärven vieressä. Järvellä ei ole kartan mukaan saaria ja se on lähes umpeen kasvanut. Sen rantaviivan pituus on 800 metriä ja senrannat ovat kosteikkoa. Rannoille ei ole rakennettu mitään eikä sinne johda teitä.
Vedenlaatu

Järven vedenlaatuun vaikuttavat siihen laskevien pelto-ojien ravinteet sekä yläpuolisen ylirehevöityneen Vihasjärven kuormitus. Toisjärven tiheä vesikasvillisuus kuluttaa ravinnekuormituksesta osan ja loput laskevat Eräjärveen. Koska järvi on keskimäärin alle metrin syvä, jäätyy se talvella usein pohjaan asti. Tämä vähentää osaltaan järven ravinnekuormitusta. Eräjärvelle käynnistetyn kunnostushankkeen tarkoitus on vähentää siihen kohdistuvaa kuormitusta ja silloin ovat Vihasjärvi ja Toisjärvi joutuneet päähuomion kohteeksi. Jotta Eräjärven tila paraneisi, tulisi myös nämä järvet saada ensin kuntoon. Toisjärven ongelma on ravinnemäärät, joista kokonaisfosforipitoisuus on pintavedessä keskimäärin 86 mikrogrammaa litrassa vettä. Tämä on suomalaisissa järvissä hyvin rehevöityneiden järvien arvoja.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 87,9 metriä mpy. Järveen laskee kaksi pelto-ojaa ja Vihasjärven laskuoja. Vihasojan valuma-alueen pinta-ala on 3,18 neliökilometriä, mistä Vihasjärven kautta virtaa Toisjärveen 2,46 neliökilometrin sadanta. Järven oma laskuoja Vihosoja laskee Eräjärveen sen kaakkoispäähän. Ojan korkeusero on 0,9 metriä.
Historiaa

Vuoden 1855−1856 Kalmbergin kartastossa järven nimi kirjoitettiin ”Toisijärvi”.
Tuliaiset Moskovasta

| Tuliaiset Moskovasta |
| --- | --- |

Kirjailija:  Matti Rönkä
Kieli:  suomi
Genre:  dekkari
Kustantaja:  Gummerus
Julkaistu:  2009
Sivumäärä:  235
ISBN:  978-951-20-7988-9
Sarja: Viktor Kärppä
Edeltävä:  Isä, poika ja paha henki
Seuraava:  Väärän maan vainaja
Löydä lisää kirjojaKirjallisuuden teemasivulta
Tuliaiset Moskovasta on Matti Röngän kirjoittama vuonna 2009 julkaistu dekkari, jonka on kustantanut Gummerus. Kirjan pohjalta on vuonna 2016 valmistunut elokuva Tappajan näköinen mies.
Juoni

Yhtä aikaa puna-armeijan erikoiskoulutuksessa Viktor Kärpän kanssa ollut Vronski sotkee Kärpän hämäriin bisneksiinsä, ja pelastuakseen Kärppä tarvitsee apua niin ylikonstaapeli Teppo Korhoselta ja suojelupoliisin etsivältä Marko Varikselta. Samaan aikaan Kärpälle paljastuu, että hänen naisystävällään Marjalla on toinen mies. Kärppä toimittaa myös doping-aineita suomalaiselle hiihtäjälle.
Aiheesta muualla

Tuliaiset Moskovasta Gummerus.fi.  2009.
Tiaismalurit

| Tiaismalurit |
| --- | --- |
 Keltakurkkumaluri (Sericornis citreogularis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tiaismalurit Acanthizidae  Sundevall, 1872
Katso myös
   Tiaismalurit Commonsissa 
Infobox OKNimi-testi OK: 
Tiaismalurit (Acanthizidae) on pienikokoisten varpuslintujen heimo. Niitä esiintyy luonnonvaraisina ainoastaan Australaasiasta. Tiaismalurit ovat pieniä tai keskikokoisia lintuja, joiden koko vaihtelee lajista riippuen kahdeksasta 19 senttimetriin. Tiaismalureilla on lyhyet pyöreäkärkiset siivet ja melko lyhyt pyrstö. Niiden yleisväritys on arkinen, yleensä ruskea. Keijumalureita lukuun ottamatta tiaismalurit ovat heikohkoja lentäjiä, ja ne syövät hyönteisiä ja selkärangattomia. Pesät ovat kupolimaisia ja sijaitsevat yleensä puussa tai pensaassa. Jotkut lajit pesivät myös maassa. Pesässä on tyypillisesti kaksi valkoista tai kellanruskeaa munaa, vain naaras hoitaa poikasia.
Tiaismalureihin kuuluu 13 sukua ja 59 lajia .
Suvut ja lajit > Hiirimalurit Crateroscelis

Alankohiirimaluri Crateroscelis murina
Parvihiirimaluri Crateroscelis nigrorufa
Vuorihiirimaluri Crateroscelis robusta
Suvut ja lajit > Keijumalurit Gerygone

| --- | --- |
 Chathaminmaluri Gerygone albofrontata  Harmaapäämaluri Gerygone chloronota  Latvuskeijumaluri Gerygone ruficollis  Malesiankeijumaluri Gerygone sulphurea  Mangrovekeijumaluri Gerygone levigaster  Oliivikeijumaluri Gerygone chrysogaster  Oliivivatsamaluri Gerygone mouki  Pensaskeijumaluri Gerygone magnirostris:  Tanimbarinmaluri Gerygone dorsalis  Timorinkeijumaluri Gerygone inornata  Tuhkakeijumaluri Gerygone tenebrosa  Uudenkaledonianmaluri Gerygone flavolateralis  Uudenseelanninmaluri Gerygone igata  Valkokurkkumaluri Gerygone olivacea  Valkopyrstömaluri Gerygone fusca  Valkoviiksimaluri Gerygone palpebrosa
Suvut ja lajit > Maamalurit Pyrrholaemus

Pisarasilkkimaluri Pyrrholaemus sagittatus
Punarintamaluri Pyrrholaemus brunneus
Suvut ja lajit > Silkkimalurit Sericornis

| --- | --- |
 Arfakinsilkkimaluri Sericornis rufescens  Isovuorimaluri Sericornis nouhuysi  Keltakurkkumaluri Sericornis citreogularis  Naamiosilkkimaluri Sericornis frontalis  Oliivisilkkimaluri Sericornis magnirostra:  Oranssinaamamaluri Sericornis perspicillatus  Pikkusilkkimaluri Sericornis arfakianus  Ruskosilkkimaluri Sericornis keri  Valkonokkamaluri Sericornis spilodera  Vuorisilkkimaluri Sericornis papuensis
Suvut ja lajit > Tiaismalurit Acanthiza

| --- | --- |
 Harmaakeijumaluri Acanthiza cinerea  Kaneliperämaluri Acanthiza pusilla  Keltaperämaluri Acanthiza chrysorrhoa  Keltavatsamaluri Acanthiza nana  Matkijatiaismaluri Acanthiza inornata  Papuantiaismaluri Acanthiza murina  Pikkutiaismaluri Acanthiza iredalei:  Pähkinäperämaluri Acanthiza uropygialis  Ruskopäämaluri Acanthiza lineata  Ruso-otsamaluri Acanthiza reguloides  Tasmaniantiaismaluri Acanthiza ewingii  Valkovatsamaluri Acanthiza robustirostris  Vipeväotsamaluri Acanthiza apicalis  Vuoritiaismaluri Acanthiza katherina
Suvut ja lajit > Valkonaamamalurit Aphelocephala

Mustavyömaluri Aphelocephala nigricincta
Rusorintamaluri Aphelocephala pectoralis
Valkonaamamaluri Aphelocephala leucopsis
Suvut ja lajit > Viirumalurit Calamanthus

Lännenviirumaluri Calamanthus montanellus
Punaperämaluri Calamanthus pyrrhopygius
Tasmanianviirumaluri Calamanthus fuliginosus
Valkokulmamaluri Calamanthus cautus
Viirusilkkimaluri Calamanthus campestris
Suvut ja lajit > Oman sukunsa muodostavat lajit

Australianhiirimaluri Oreoscopus gutturalis
Kalliomaluri Origma solitaria
Keltanaamaviheltäjä Pachycare flavogriseum
Kultamaluri Smicrornis brevirostris
Lyyrypyrstönseuraaja Pycnoptilus floccosus
Tasmaniansilkkimaluri Acanthornis magna
Kaneliperämaluri
Keltaperämaluri
Keltavatsamaluri
Naamiosilkkimaluri
Triumph of Evilution

| Triumph of Evilution Katalepsy |
| --- | --- | --- |

EP-levyn tiedot
 Julkaistu: 25. joulukuuta 2008
 Formaatti: digitaalinen (iTunes)
 Tyylilaji: brutaali death metal
 Kesto: 17.19
 Levy-yhtiö: Soulflesh Collector Records
Katalepsy muut julkaisut
| Musick Brings Injuries 2007 | Triumph of Evilution 2008 | Autopsychosis 2013 |
Triumph of Evilution on venäläisen brutaalin death metalin yhtyeen Katalepsyn EP-levy. Se julkaistiin digitaalisena joulukuussa 2005.
Kaikki EP:n kappaleet ilmestyivät aikaisemmin samana vuonna julkaistulla samannimmisellä split-albumilla, jolla esiintyivät myös Fleshrot sekä Blunt Force Trauma.
Kappaleet

Post-Apocalyptic Segregation – 4.13
Carpet Wounding – 4.16
Hurricane Tearing Sinew – 4.46
Number of Death (13) – 4.04
Kokoonpano

Ruslan "Mirus" Iskandaroff – laulu
Konstantin "Helv" – kitara
Anton – kitara
Anatoly Shishilov – bassokitara
Andrey "Bauglir" Potsionov – rummut
Arvostelut

Sputnik Music: 4/5
Aiheesta muualla

Triumph of Evilution Discogsissa. (englanniksi)
Albumi Triumph of Evilution Encyclopaedia Metallum -sivustolla (englanniksi)
Jessica (laulaja)

| Jessica Jung> 제시카 정 |
| --- | --- |

Henkilötiedot
Koko nimi:  Jung Soo-yeon
Syntynyt: 18. huhtikuuta 1989 (ikä 35)
Ammatti:  Laulaja, näyttelijä, yrittäjä
Muusikko
Taiteilijanimi:  Jessica
Aktiivisena:  2007–
Tyylilajit:  K-pop
Soittimet:  Laulu, piano
Levy-yhtiöt:  SM Entertainment  (2007-2015) Coridel Entertaiment (2016-)
Aiheesta muualla
blancgroup.com
  [ Muokkaa Wikidatassa ] [ ohje ]  
Jessica Jung (korealainen nimi: Jung Soo-yeon; Hangul: 정수연; Hanja: 鄭秀妍; s. 18. huhtikuuta 1989), paremmin tunnettu nimellä Jessica, on laulaja, tanssija, näyttelijä, malli ja yrittäjä. Hän syntyi San Franciscossa, ja puhuu sujuvasti sekä koreaa että englantia. Hän oli eteläkorealaisen yhtyeen Girls' Generationin jäsen.
Nuoruus

Jessica Jung syntyi 18. huhtikuuta 1989 San Franciscossa, Kaliforniassa. Lomaillessaan Etelä-Koreassa, SM Entertainment huomasi hänet ja hänen siskonsa Krystalin ostoskeskuksessa, ja he liittyivät molemmat yhtiöön vuonna 2000. Häntä koulutettiin seitsemän vuotta ennen debytointiaan Girls' Generationissa.
Ura > Girls' Generation (2007-2014)

Jessica oli ensimmäinen jäsen, joka valittiin SM Entertainmentiin vuonna 2000. Vuonna 2007 hänet valittiin jäseneksi eteläkorealaiseen yhtyeeseen Girls' Generation, joka debytoi 5. elokuuta, 2007.
Jessica ilmoitti 30. syyskuuta 2014 henkilökohtaisella Weibo-kanavallaan, että hänet oli erotettu yhtyeestä. SM Entertainment vahvisti myöhemmin tämän, todeten, ettei Jessica olisi enää Girls' Generationin jäsen jatkuvien aikatauluristiriitojen takia. Tytöt jatkaisivat kahdeksana jäsenenä, ja Jessica jatkaisi SM Entertainmentilla sooloartistina. Jessican viimeinen kappale Girls' Generationissa oli Divine.
Ura > Sooloura

Jessica on julkaissut kaksi singleä Seohyunin ja Tiffanyn kanssa: "Oppa Nappa" (Hangul: "오빠 나빠". Bad Older Brother) ja "Mabinogi (It's Fantastic!)". Jessica teki yhteistyötä 8Eightin kanssa laulamalla kappaleen "I Love You" heidän kanssaan. Kappale julkaistiin 3. maaliskuuta 2008.
Lisäksi hänellä on useita duettoja — yksi SHINeen jäsenen, Onewin kanssa nimeltään "One Year Later", ja yksi Park Myung-soon kanssa, nimeltään "Naengmyeon". Hän lauloi kappaleen "S.E.O.U.L" Super Juniorin jäsenten Leeteuk, Sungmin, Donghae, Siwon, Ryewook ja Kyuhyun sekä Girls' Generationin jäsenten Taeyeon, Sunny, Sooyoung ja Seohyun kanssa.
Jessica julkaisi digitaalisen singlensä "Sweet Delight" 13. lokakuuta 2010.
Hän myös lauloi kappaleen "Because Tears Are Overflowing" (kor. 눈물이 넘쳐서) KBS:n draamaan Romance Town. Kappale julkaistiin 18. toukokuuta 2011.
Vuonna 2012, Jessica lauloi kappaleen "What To Do" draamaan Wild Romance, kappaleen "Butterfly" televisiosarjaan To the Beautiful You, kappaleen "Heart Road" televisiosarjaan The King's Dream ja kappaleen "My Lifestyle", joka toimi Hyundai i30:n mainoskappaleena.
Vuonna 2013, hän lauloi kappaleen "The One Like You" televisiosarjaan Dating Agency: Cyrano.
Vuonna 2014, Jessica julkaisi kappaleen "Say Yes" elokuvaan Make Your Move yhdessä siskonsa Krystalin ja EXO:n entisen jäsenen, Krisin kanssa.
Ura > Näyttelyura

Jessica teki musikaalidebyyttinsä eteläkorealaisessa versiossa musikaalista Legally Blonde (Blondin kosto 2), yhdessä Lee Ha-nuin ja Kim Ji-woon kanssa.
Hänellä oli pieni rooli SBS TV:n ohjelmassa Oh My Lady! maaliskuussa 2010.
Vuonna 2012, Jessica esiintyi televisiosarjassa Wild Romance, esittäen Kang Jongheea, joka on Park Mu-yeolin ensirakkaus. Hän esiintyi sarjassa noin kahdeksan jakson ajan. Samana vuonna, Jessica palasi musiikkiteatterin pariin Blondin koston kanssa, yhdessä Jung Eun-Jin ja Choi Woorin kanssa. Esityksen ensiesitys oli 28. marraskuuta.
Ura > Mallinura

Yhdessä Girls' Generationin kanssa, Jessica on toiminut mallina useissa mainoksissa ja kampanjoissa.
Toukokuussa 2008, Jessica yhdessä Girls' Generationin Tiffanyn ja Yoonan sekä TVXQ:n jäsenten kanssa, valittiin esiintymään TV-mainoksessa Haptic Motion. Hän lauloi ja näytteli myös TV-mainoksessa Caribbean Bay mukanaan Girls' Generationin ja 2PM:n jäsenet.
Alkuvuodesta 2011 Jessica teki mallintöitä Dior Cosmeticsille yhdessä Girls' Generationin Hyoyeonin, Yurin, Tiffanyn, Sooyoungin ja Sunnyn kanssa.
Jessica nähtiin ensimmäisen kerran catwalkilla Lee Juyoungin muotinäytöksessä Seoulin muotiviikoilla 29. maaliskuuta 2011.
Diskografia > EP:t

With Love J (2016)
Wonderland (2016)
Diskografia > Soolodiskografia

| Vuosi | Nimi | Kappale | Kesto | Artistit |
| --- | --- | --- | --- | --- |
| 2007 | Thirty Thousand Miles in Search of My Son | "Touch the Sky" | 03:49 | Taeyeonin, Seohyunin, Sunnyn ja Tiffanyn kanssa |
| 2008 | Roommate | "Love Hate" | 03:45 | Seohyunin ja Tiffanyn kanssa |
| 2008 | It's Fantastic | "It's Fantastic" | 03:40 | Seohyunin ja Tiffanyn kanssa |
| 2008 | Infinity | "I Love You" | 03:40 | 8eight:in kanssa |
| 2008 | — | "Holding Hands" | 03:54 | Tiffanyn, Super Juniorin, SS501:n, Jewelryn, Brown Eyed Girlsin, Lee Hyunin ja T.G.U.S:in kanssa |
| 2008 | Hong Gildong | "The Little Boat" | 03:27 | Taeyeonin, Seohyunin, Sunnyn ja Tiffanyn kanssa |
| 2008 | — | "Haptic Motion" | 01:31 | Taeyeonin, Seohyunin ja Sunnyn kanssa |
| 2009 | Olympic Duet Song Festival | "NaengMyun" | 03:41 | Park Myeong Soon kanssa |
| 2009 | Tell Me Your Wish (Genie) | "One Year Later" | 04:00 | Onewin kanssa |
| 2009 | Heading to the Ground | "Motion" | 04:06 | Taeyeonin, Seohyunin, Sunnyn ja Tiffanyn kanssa |
| 2009 | — | "S.E.O.U.L." | 03:47 | Taeyeonin, Seohyunin, Sunnyn ja Kyuhyunin, Sungminin, Ryeowookin, Donghaen ja Leeteukin kanssa Super Juniorista |
| 2009 | — | "I Can't Bear Anymore (Bear Song)" | 02:43 | Taeyeonin, Seohyunin ja Sunnyn kanssa |
| 2010 | Sweet Delight | "Sweet Delight" | 03:20 | Soolo |
| 2010 | — | "Cabi Song" | 03:19 | Taeyeonin, Tiffanyn, Seohyunin, Sunnyn, Yurin, Chansungin, Junsun ja Taecyeonin kanssa |
| 2010 | — | "Cooky" | 02:50 | Tiffanyn, Seohyunin ja Sunnyn kanssa |
| 2010 | My Friend Haechi | "Haechi Song" | 03:26 | Taeyeonin, Sunnyn, Tiffanyn ja Seohyunin kanssa |
| 2011 | Romance Town | "Because Tears Are Overflowing" | 04:46 | Soolo |
| 2012 | Wild Romance | "What To Do" | 03:54 | Kim Jin-pyon kanssa |
| 2012 | To the Beautiful You | "Butterfly" | 03:01 | Krystalin kanssa |
| 2012 |  The King's Dream | "Heart Road" | 04:19 | Soolo |
| 2012 | Younique Volume 1 | "My Unique Lifestyle" | 03:06 | Dok2:n kanssa |
| 2013 | Dating Agency: Cyrano | "The One Like You" | 04:15 | Soolo |
| 2014 | Make Your Move 3D | "Say Yes" | 03:58 | Krystalin ja Krisin kanssa |
| 2014 | Make Your Move 3D | "Cheap Creeper" | 03:01 | Taeyeonin, Tiffanyn, Sunnyn ja Seohyunin kanssa |
Filmografia > Draamasarjat

| Vuosi | Nimi | Rooli |
| --- | --- | --- |
| 2008 | Unstoppable Marriage | Bool Gwang Dongin seitsemän prinsessan kokoonpano (cameo) |
| 2009 | Taehee, Hyekyo, Jihyun! | Englanninopettaja (cameo) |
| 2010 | Oh My Lady | Jessica (cameo) |
| 2012 | Wild Romance | Kang Jong-hee |
Filmografia > Televisiosarjat

| Vuosi | Nimi | Muuta |
| --- | --- | --- |
| 2010 | Happy Birthday | Juontajana |
| 2014 | Jessica & Krystal | Krystalin kanssa |
Filmografia > Musiikkivideoesiintymiset

| Vuosi | Kappaleen nimi | Laulaja | Rooli |
| --- | --- | --- | --- |
| 2007 | "Love Is Late, I'm Sorry" | Kim Jo Han | Itsenään |
| 2009 | "Super Girl" | Super Junior-M | Itsenään |
| 2009 | "S.E.O.U.L." | Super Junior ja Girls' Generation | Naisvalokuvajaa |
Musiikkiteatteri

| Vuosi | Nimi | Rooli |
| --- | --- | --- |
| 2009–2010; 2012-2013 | Legally Blonde (Blondin kosto 2) | Elle Woods |
Aiheesta muualla

Jessica (laulaja) Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jessica Jung
Girls’ Generation
| --- | --- |
Studioalbumit:   Girls’ Generation  Oh!  Girls’ Generation  The Boys  Girls & Peace  I Got a Boy  Love & Peace  Lion Heart  Holiday Night  Forever 1 
EP:t:   Gee  Tell Me Your Wish (Genie)  Hoot  Mr.Mr. 
Singlet:   ”Into the New World”  ”Girls’ Generation”  ”Kissing You”  ”Baby Baby”  ”Gee”  ”Way to Go!”  ”Tell Me Your Wish (Genie)”  ”Chocolate Love”  ”S.E.O.U.L.”  ”Oh!”  ”Mr. Taxi/Run Devil Run”  ”Hoot”  ”Visual Dreams”  ”The Boys”  ”Paparazzi”  ”All My Love Is for You”  ”Flower Power”  ”Dancing Queen”  ”I Got a Boy”  ”Love & Girls”  ”Galaxy Supernova”  ”My Oh My”  ”Mr.Mr.” 
Muuta:   Diskografia  SM Entertainment  Girls’ Generation-TTS 
Käännös suomeksi
Tryfiodoros

Tryfiodoros oli kreikkalainen runoilija, joka eli Egyptissä joko 200- tai 300-luvulla eaa. Hänen ainoa säilynyt työnsä on Troijan valloitus, 691 säkeen runoteos. Hänen tiedetään olleen myös tekijä kahdelle muulle sittemmin hävinneelle teokselle: Marathoniaka ja Hippodameian tarina.
Tryfiodoroksen kirjoituksia pidetään tyyliltään Nonnoksen ja Quintus Smyrnaeuksen välimuotona.
Aiheesta muualla

Online text: Tryphiodorus , Taking of Ilios translated by A. W. Mair (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jacobin elliptiset funktiot

Jacobin elliptiset funktiot ovat kahdentoista erikoisfunktion joukko. Ne tulevat vastaan etsittäessä käänteisfunktiota ensimmäisen lajin elliptiselle integraalille. Jacobin elliptiset funktiot muistuttavat monilta ominaisuuksiltaan trigonometrisia funktioita ja niiden nimeämisessä on tiettyjä yhtäläisyyksiä. Funktiot otti käyttöön Carl Gustav Jakob Jacobi noin vuonna 1830.
sn, cn ja dn

Olkoon ensimmäisen lajin elliptinen integraali määritelty Legendren muodossa
missä  \phi =\mathrm {amp} \;u\, on elliptisen integraalin amplitudi. Määritellään uusi funktio siten, että
Vastaavasti toinen funktio saadaan kosinin avulla
Kolmas funktio on
Nämä ovat kolme ensimmäistä Jacobin elliptistä funktiota. Viimeistä funktiota kutsutaan joskus myös delta amplitudiksi. Trigonometristen funktioiden tapaan näille on voimassa
ja funktion  dn määritelmästä nähdään, että